Ing tlatah Indonesia ménthog dadi sato iwèn utawa kéwan pangingonan, kang dimumpangatake daging karo wuluné. Daging ménthog bisa diolah/dimasak rica-rica, digorèng lan dijangan (sayur). Déné wulu ménthog bisa digawé kok, piranti kanggo main badminton. Ménthog uga duwé warna wulu ireng lan putih. Méntok uga duwé kulit warna abang lan ireng ing saubengé mata lan rai. Cucuk kang gedhé lan cekak dadi ciriné kéwan kang kagolong kulawarga bébék iki.